ועדת העבודה, הרווחה והבריאות, כנסת 16, פרוטוקול מספר 516, 2005-11-22 08:50

חיים כץ: בוקר טוב, אני מתכבד לפתוח את ישיבת ועדת העבודה, הרווחה והבריאות ביום המאבק הבין-לאומי לאלימות נגד נשים.

חיים כץ: אנחנו דנים בהצעת חוק עבודת נשים (הארכת תקופת איסור פיטורים של אישה השוהה במעון לנשים מוכות).

חיים כץ: ביום זה אנחנו עומדים להביא קצת נחמה למי שמישהו מתאכזר אליהן.

חיים כץ: בדיון האחרון החזרנו את הגלגל למשרד התעשייה, המסחר והתעסוקה.

דבורה אליעזר: כמו שאמרתי בישיבה הקודמת לא היה מקום לחזור לממשלה, כי כבר חזרנו פעם אחת.

דבורה אליעזר: החלטת הממשלה נשארה על כנה.

דבורה אליעזר: טענו שאנחנו מוכנים להאריך ל-45 ועוד הימים של ההודעה המוקדמת.

דבורה אליעזר: זה יכול להגיע לעוד 30 יום.

דבורה אליעזר: מאחר שהצעת החוק התקדמה ועברה קריאה ראשונה הסכמנו, הגורמים המקצועיים במשרדים, ל-60 יום פלוס הודעה מוקדמת.

דבורה אליעזר: ביקשנו להעביר זאת לממשלה ביום ראשון, להצבעה בוועדת שרים לענייני חקיקה.

דבורה אליעזר: אני מאוד מקווה שזה יעבור ביום ראשון.

דבורה אליעזר: הליך של 60 יום ועוד הודעה מוקדמת יכול להגיע לשלושה חודשים, אבל לא בהכרח.

חזקיה ישראל: אנחנו תומכים בהצעת הממשלה שגובשה.

חיים כץ: עוד הערות?

חיים כץ: ההצבעה תהיה היום.

דבורה אליעזר: אם היא תהיה היום, הממשלה תהיה חייבת להסתייג.

חיים כץ: שתסתייג.

אורי אריאל: אין ממשלה, זה בסדר.

חיים כץ: היא רוצה בכך, ואני מניח שהיא לא תסתייג.

חיים כץ: ואין ממשלה.

אורי אריאל: היום יום מתאים.

דבורה אליעזר: אני חייבת לומר זאת לפרוטוקול.

חיים כץ: אנחנו מכבדים כאן את רצון הממשלה, אבל ביום המאבק הבין-לאומי באלימות נגד נשים אנחנו רוצים לקבל הצבעה.

חיים כץ: מחר הממשלה יכולה להתפזר, ואז הנשים יישארו עם הרצון של הממשלה.

חיים כץ: אם נצביע, הן יישארו עם חקיקה.

גיל שבתאי: אני קורא את הנוסח החדש של הצעת החוק.

חיים כץ: תודה.

חיים כץ: אנחנו מודים לממשלה שביום חשוב כזה הלכה לקראת הנשים והגדילה את המועדים.

חיים כץ: ניתן למציע החוק לומר דברים ואחר כך נצביע.

אורי אריאל: אני מבקש להודות שוב ללאה נס, השותפה שלי להצעת החוק.

אורי אריאל: אני גם מבקש להודות ליושב-ראש, אנחנו לא עומדים בקצב שלו.

אורי אריאל: נוסף על כך, תודה לכל מי שטרח ועבד, לא נזכיר שמות.

אורי אריאל: וגם הממשלה.

אורי אריאל: תראו שהיום תהיה אחדות, אני מבטיח לך אחדות מלאה מקיר לקיר.

אורי אריאל: כולם יתמכו.

אורי אריאל: תהיה חגיגה גדולה במובן הזה.

אורי אריאל: אם תהיה אחדות לרגע, גם זה שווה.

חיים כץ: אני מקיים הצבעה: אושר, אין מתנגדים ואין נמנעים.